De nærmeste

De nærmeste er en norsk dramafilm fra 2015 regissert av Anne Sewitsky. Sewitsky har også skrevet filmmanuset sammen med Ragnhild Tronvoll. Filmen hadde verdenspremiere 23. januar 2015 under Sundance filmfestival og norsk kinopremiere 27. mars 2015.

Ine Marie Wilmann som spiller filmens hovedrolle som Charlotte, vant både Amandaprisen 2015 og Kanonprisen 2015 i klassen beste kvinnelige skuespiller/hovedrolle. I tillegg ble Silje Storstein nominert i klassen beste kvinnelige birolle/beste birolle under begge utdelingene mens Sewitsky og Tronvoll ble nominert i klassen beste manus under Kanonprisen. Filmen var én av tre som ble vurdert som Norges Oscar-kandidat for 2016.

Handling 
Charlotte, 27 år gammel, lever et behagelig liv som lærer, og er i et forhold med bestevenninnens bror. Hun møter halv-broren Henrik, for første gang etter å ha flyttet til Oslo.

Et forhold utvikler seg deretter mellom to mennesker som aldri har kjent et normalt familie-miljø. Men forholdet utvikler seg til en selvdestruktiv seksuell tiltrekning, som truer med å snu livene deres på hodet.

Skuespillere 
 Ine Marie Willmann - Charlotte
 Simon J. Berger - Henrik
 Silje Storstein - Marte
 Anneke von der Lippe - Anna

Referanser

Eksterne lenker 
 

Norske dramafilmer
Filmer fra 2015
Norske filmer fra 2010-årene
Amandaprisen 2015
Amanda for beste kvinnelige hovedrolle
Filmer med vinnere av Kanonprisen